
À Como Arubiano, sinti bo orduyoso di 

+ el tin nos simbolonan di identidad, cu 

ta uni nos den grandesa como un 
pais fuerte y resiliente. 


Rin Evelin Wever-Croes; 


YE 18 di maart 2023 
PROME MINISTER 


Prome Minister 

Premier Wever - Croes: 


EMPLEADONAN PUBLICO MERECE WORDO 
EVALUA NA UN FORMA HUSTO Y UNIFORME 


A extende invitacion na sindicatonan pa forma parti di comision 
tecnico pa trata puntonan di preocupacion 


Diaranson mainta Prome Minister Evelyn Wever - Croes a ricibi 
manifiesto di sindicatonan cu a presenta na Bestuurskantoor cu 
un grupo di empleadonan publico. E manifestantenan no ta di 
acuerdo cu e introduccion di e 'prestatiemanagementsysteem', 
cual ta un sistema di evaluacion pa empleadonan den sector 
publico. Gobierno a anuncia e sistema fin di aña pasa y entrante 
prome di januari 2023 el a wordo introduci. 


Cu introduccion di e prestatiemanagementsysteem, awor 
tin un sistema uniforme pa evalua tur trahado publico. Den 
cuadro di esaki Departamento di Recurso Humano (DRH), a 
duna training na tur hefe di departamentonan di gobierno y na 
gran parti di empleadonan publico (falta mas training pa tuma 
luga), pa tur hende conoce nan derecho y loke e sistema ta 
encera. Pues ta trata di trabou enorme cu a wordo haci door di 
profesionalnan di DRH pa asina yega na e sistema aki. 


Pakico a bin cu e sistema di evaluacion 

Prome Minister Wever - Croes a splica cu tin diferente motibo 
pakico a bin cu e sistema di evaluacion. Primeramente, 
pasobra den gobierno no tur departamento tabatin un sistema 
uniforme pa evalua personal. A constata e situacion aki desde 
cu a drenta den gobierno, pero debi na otro prioridadnan y 
specialmente e pandemia, a tarda poco pa bin cu e sistema. 
Ademas, esaki ta algo cu den sector priva ta masha normal y 
comun. Cu introduccion di e sistema aki, trahadonan publico 
sa di adelanta con nan ta wordo evalua y e evaluacion por 
yuda e empleado publico haya promocion. 

Un otro motibo pakico a introduci e sistema aki ta, pasobra tin 
empleado publico a indica cu nan ta haye inhusto cu tin hefe 
cu a perhudicanan door di no evaluanan, y nan no ta haya 
nan promocion. Pues cu e sistema aki esey no ta e caso mas. 
Hopi empleado publico a indica tambe cu nan ta haye inhusto 
cu na un departamento tin un sistema di evaluacion, y na un 
otro departamento tin otro sistema di evaluacion, pues a haye 
necesario pa bin cu un maneho uniforme. 


Situacion cu sindicatonan 

Aña pasa gobierno tabata den dialogo largo cu sindicatonan. 
Na december sindicatonan a manda Prome Minister un carta 
cu varios preocupacion y peticion pa gobierno stop e proceso 
aki. Prome Minister a contesta e sindicato por medio di un 
carta 22 di december elaborando riba e preocupacionnan cu e 
sindicatonan tabatin, y a haci un invitacion habri pa reuni den 
caso cu tin necesidad pa esey. Considerando cu tabata conoci 
cu e sistema lo drenta na vigor 1 di januari 2023, y cu no a tende 
nada mas di sindicato, a pensa cu nan no tin urgencia y cu tur 
cos ta ok. Sinembargo, e sindicatonan a bolbe reacciona fin 
di januari. Prome Minister a remarca cu a tuma nota cu segun 
e simannan a transcuri, tin un situacion cu ta creando hopi 
descordia bou di empleadonan publico y esey ta di lamenta. 
No obstante, gobierno a reuni cu sindicatonan na januari, 
despues a bolbe reuni cu nan diaranson e siman aki. 
Lamentablemente durante e ultimo reunion, sindicatonan 
SADA, SPA, SIMAR y SEPPA a lanta bay for di mesa lagando 
sindicato TOPA na mesa. Esnan cu a bay tabata kier un 
contesta di gobierno, pues pa gobierno revoca e ley. Un ley cu 
Gobernador a firma caba y cu ta den efecto desde 1 di januari. 
Pesey ta lamenta cu e sindicatonan no a priorisa pa reuni cu 
gobierno y sigui trata e puntonan cu no ta di acuerdo cu ne, 
prome cu e ley a wordo introduci. 


Comision tecnico pa trata puntonan di preocupacion 
Sindicato TOPA cu si a keda den e reunion, a haci uzo 
di e ocasion pa splica na Ministernan presenta kico ta e 
problemanan cu nan ta mira cu e sistema. Nan a trece tur e 
puntonan dilanti den un presentacion hopi bon documenta. A 
base di e puntonan di preocupacion presenta, ta bay forma 
un comision tecnico pa sindicatonan y gobierno ta traha pa 
soluciona e puntonan aki. 

Na ocasion di e manifestacion cu a tuma luga dilanti 
Bestuurskantoor, Prome Minister a informa e sindicato y esnan 
presenta di loke a sali for di e reunion cu TOPA, y a extende 
invitacion na e demas sindicatonan pa nan tambe participa na 
e comision tecnico. Cu e meta pa traha hunto riba e puntonan 
di preocupacion cu ta causando divicion, pa yega na solucion 
na bienestar di cada trahado publico y di Aruba. 


Por ultimo, Prome Minister a expresa cu gobierno di su banda 
ta demostrando flexibilidad y ta spera cu si sinta na mesa, aki 
4 pa 5 siman por keda cla cu e puntonan di preocupacion treci 
dilanti, y asina lo tin un bon sistema cu ta husto pa e empleado 
publico. “Ban pone interes di e trahado publico na prome luga, 
nan merece di wordo evalua na un forma husto y uniforme den 
tur departamento di gobierno, esey nos ta para pe,” Prome 
Minister a conclui. 

Den cuadro di celebracion di Dia di Himno y Bandera riba 18 
maart, Minister di Asuntonan di Adulto Mayor a bishita diferente 
casnan di cuido pa trece e ambiente di nos baranca tan stima 
y reparti T-shirt pa celebra nos dushi tera. 


Minister Arends ta expresa su gradecimento na nos adultonan 
mayor pa nan contribucion den nos sociedad y ta reconoce nan 
sacrificionan pa e futuro generacionnan. Nos himno y bandera 
ta simbolonan di perseverencia cu ta duna reconocemento na 


Aruba su balornan y identidad cual ta inclui nos hendenan. 
Minister ta contento di mira e caranan di felicidad pa ricibi nan 
shirt di Aruba cu orguyo. 


Sigur un momento conmovedor cu a trece unidad y tambe 
engrandece e celebracion di nos dushi Aruba. 

Minister Arends ta invita pueblo henter pa sali, celebra y 
participa na e diferente actividadnan cu lo ta tumando luga dia 
18 di maart. 

"Orguyoso di celebra 
nos patria tan stima. 
18 di maart ta trece union 
den e celebracion di nos identidad, 
di nos cultura y 
ta refleha e bondad 
di nos hendenan. 
Pabien Aruba riba bo dia!” 


Minister Ursell Arends 

Minister Xiomara Maduro 
di Finansa ta informa: 

For di Fitch Ratings a ricibi e bon 
noticia cu e credit rating (grado di 
credibilidad financiero) di Gobierno 
di Aruba a wordo mehora pa BB*. 
Esaki ta resultado di un evaluacion 
teni door di Fitch Ratings den luna di 
februari caminda a papia cu varios 
actor den gobierno y sector priva. 


E ratings outlook, cu ta refleha e 
prospecto cu Fitch Ratings ta hiba 
pa mehoracion di e rating den futuro 
inmediato, a keda stabiel. Esaki 
reflehando e debe y tasa di interes 
halto. Tambe e vulnerabilidad di un 
solo pilar economico, esta turismo, 
pa shock externo. 


Fitch Ratings ta duna 
reconocemento na Gobierno di 


| A 


Aruba pa e recuperacion fuerte 
di Aruba su economia y finansas 
publico despues di pandemia. Otro 
puntonan positivo accentua pa Fitch 
Ratings ta e stabilidad politico y e 
relacion constitucional cu Hulanda, 
cu a wordo comproba durante 
pandemia por medio di sosten di 
likides y donacion di vacuna. 


Gobierno di Aruba, en particular 
Minister di Finansa y Cultura, Sra. 
Xiomara Maduro, kier gradici tur 
esnan cu di un forma of otro a 
coopera na e resultado aki. A pesar 
di e desafionan financiero grandi 
cu gobierno y comunidad tin su 
dilanti, a logra gana e confiansa di 
esnan cu tin di evalua credibilidad 
financiero di Gobierno. 


RATING ACTION COMMENTARY 


Fitch Upgrades 
Aruba to 'BB+'; 
Outlook Stable 


Thu 16 Mar, 2023 - 16:04 ET 

Fitch Ratings - New York - 16 Mar 2023: Fitch Ratings 
has upgraded Aruba's Long-Term Foreign Currency 
Issuer Default Rating (IDR) to 'BB+ from 'BB. The 
Rating Outlook is Stable. 

Minister di Cultura contento cu e bunita acogida 


j 


Recientemente, den un Cas di Cultura completamente yen, a 
tuma luga e competencia anual di 'Poeta di Patria,' cu e biaha 
aki ta celebrando su di 9 aniversario. Un total di 29 participante 
a competi den e arte di declama poema pa asina por bay cu e 
titulo maximo di Poeta di Patria. 


Na di 5 lugar Frank Croes - ‘Poeta di mi Patria’ 

Na di 4 Lugar Frank Williams- ‘Nos isla Aruba’ 

Na di 3 Lugar Madelene Kelly - “E Promesa’ 

Na di 2 Lugar Marilis Becker - “E tera Firme’ 

Ganador absoluto, Rafael Garcia - ‘Yui di Tera, Ken bo ta?’ 


Mi ta sumamente feliz di mira con e competencia 'Poeta di Patria' 
a bin ta crece y bira un competencia cu ta duna participantenan 
e oportunidad pa expresa nan amor pa nos Pais. Atraves di 
e arte literario, publico por a gosa di e sentimentonan cu ta 
wordo expresa den cada palabra cu wordo pronuncia. Danki 
pa stima nos Pais y danki pa biba nos cultura, tabata palabra 
di e mandatario na final di e anochi aki. 


Minister di Cultura, Xiomara Maduro, den nomber di Gobierno 
di Aruba, ta manda un palabra di gradicimento na tur esnan 
cu a aporta na engrandece e competencia aki cu e aña aki a 
conoce un crecemento substancial compara cu añanan anterior. 
Alabes, e mandatario ta manda un palabra di felicitacion na tur 

Asuntonan Economico, 
Comunicacion y Desaroyo Sostenibel 

io di Asuntonan Economico, 
Comunicacion y Desaroyo Sostenibel 


Diabierna 17 Maart 2023 


BO TA UN PIDA BARANCA 


INIGUALABEL 


BO TIN UN TIKI DI TUR COS 
orcuyoso DI TA ARUBIANO 
BAN PRESERVA SU HONOR 


Ministerio di Turismo y Salud Publico 

Diahuebs ultimo, en conexion cu Dia di Himno y 
Bandera, Minister Endy Croes a bishita den oranan 
tempran di mainta scol preparatorio Nos Paraiso. 


Na yegada e dignatario a wordo ricibi pa cabesante 
di scol, Sra. Lilian de Kort — Boekhoudt, alumno y 
docentenan. E mainta a inicia cu canto di nos Himno 
Aruba Dushi Tera, sigui pa Himno di scol Nos Paraiso 
canta pa e alumnonan. 


Despues, Minister Endy Croes a haya un breve 
recorido di e scol. E mainta placentero a continua den 
e gymzaal, unda cada klas a duna un presentacion. E 
alumnonan a canta y declama poesia dedica na nos 


dushi pais Aruba. Sra. Lilian de Kort — Boekhoudt, 
cabesante di Nos Paraiso a expresa di ta hopi 
contento y alabes ta gradici Minister Endy Croes pa 
su bishita na e scol. 


Concluyendo, Minister Endy Croes ta gradici 
cabesante di Nos Paraiso, Sra. Lilian de Kort 
— Boekhoudt cu tin hopi afia den ensefiansa di 
Aruba, educando nos muchanan, cu hopi awe ta 
profesionalnan. 


Como tambe palabra di gradicimento na docente y 
alumnonan pa e caluroso y bunita recepcion. 

Diahuebs ultimo, Minister Endy Croes a presencia Marcha Cultural 
den e cayanan di San Nicolas. For di oranan tempran di mainta, 
tabatin publico como tambe diferente scol preparatorio para banda 
di caminda pa admira e beyesa di marcha y apoya nos cultura. Un 
mainta yena cu energia, creatividad, color, musica tipico y ambiente. 
E Marcha Cultural a hiba como tema: Mi compromiso cu Aruba. 


Un total di 600 alumno a participa di St. Paulus School, Colegio Santa 
Teresita, Rayo di Solo Kleuterschool, y scol Caiquetio. Minister Endy 
Croes ta felicita Sint Paulus School pa organisa e bunita Marcha 
Cultural y alabes ta gradici e scolnan cu a participa y a engrandece e 
Marcha Cultural y haci'e uno exitoso. 

Minister di 


Un Pais sin Bandera y Himno ta un Pais sin destino - Betico Croes 


Danki na dje, awe nos tin e bandera di nos propio destino den nos man cantando cu 
bos orguyoso "Aruba Dushi Tera". 


Glenbert F. Croes 

Comision Celebracion Dianan Nacional ta informa: 


PROTOCOL PA UZO DI BANDERA DI ARUBA 


Relaciona cu celebracion di Dia di Himno y Bandera, Comision 
Celebracion Dianan Nacional ta comparti informacion riba 
e protocol di uzo di bandera di Aruba. Ta importante pa haci 
uzo corecto conforme reglanan oficial. 


HISAMENTO DI BANDERA NA UN EDIFICIO 
Hisamento di bandera na un edificio tin su protocol 
y ta importante pa cada ciudadano consciente pone 
su mes na altura di e normanan internacional cu ta 
ser uza encuanto bandera nacional. Con bo ta hisa 
un bandera ta mara na cierto palabracionnan. Falta di 
atende na e reglanan aki ta ser considera como mal 
manera y tin casonan hasta como ofensa. 

E bandera mester ta na e parti mas na rechts (banda 
drechi) di e edificio si bo ta para cu lomba pa e edificio. 
Pa colga e bandera den un bentana of vitrina esaki por 
ta horizontal cu e strea na man robes na halto 

of vertical cu e strepinan na banda robes. 


Den caso cu ta hisa e bandera di Hulanda, Aruba y 
bandera cu logo di empresa por ehempel, e sequencia 
di robez pa drechi (mirando e edificio) ta Hulanda, Aruba 
y e otro. Den caso di bandera di Aruba y di compania 
of otro, esun di Aruba lo ta mas na links (mirando cara 
pa e edificio). 


Protocol Hulanda y Aruba ta como lo siguiente na 
momento di hisa bandera: di robes pa drechi mirando 
pa e edificio, e secuencia ta Hulanda, Aruba, Curacao, 
Bonaire, St. Maarten, St. Eustatius y Saba. 


Protocol di Hisa bandera Hulanda, Aruba y resto di 
mundo ta di particular interes pa mundo hotelero cu ta 
hisa mas bandera internacional usualmente. E protocol 
ta yama di robes pa drechi mirando pa e edificio e 
secuencia ta Hulanda, Aruba, America, Brazil, Canada, 
St. Domingo y Venezuela (segun alfabet ingles). 


Di particular interes ta e secuencia ora ta hisa bandera 
di Merca, Hulanda y Aruba ora tur palo di bandera ta 
mes halto, pa esun di Reino Hulandes (Hulanda) ta 
prome, despues di Aruba y despues segun alfabet 
ingles e otronan, manera den e caso aki Merca. Den 
caso cu e palo di bandera mey mey ta mas halto, anto 
e ora esun di Hulanda ta ocupa e palo di bandera mey 
mey, esun di Aruba na man robes (mirando cara pa e 
edificio) y despues esun di Merca of otro pais. 

Ta importante corda cu ta papia semper di robes pa 
drechi cara pa edificio. 

REGLANAN PA CU UZO DI BANDERA DI ARUBA 


* Mester hisa bandera for di ora solo sali te ora solo 
baha. 

< Bandera por bula anochi solamente si tin luz blanco 
dirigi riba e bandera; un persona for di leu mester 
por distingui di cual pais e bandera ta. 

* Mester hisa e bandera cu tur respet y na momento 
di hisa bandera, no ta permiti pa e mishi cu tera 
(suela). 

* Despues di baha e bandera mester dobl'e bunita y 
ward'e na un lugar special. 

e Ora e bandera ta machica, mester strike prome 
cu his'e y atrobe, no ta permiti pa e mishi cu tera 
(suela). 

* Nota permiti pa claba nos bandera. 

* Nota permiti pa hisa bandera ora tin mal tempo. 

* Nota permiti pa hisa bandera ora e ta fraña. 

< Un bandera tin su midi exacto. 

* No ta decora cu nos bandera na un manera 
iresponsabel; tampoco no ta traha cose trahe tipico 
cu ta refleha nos bandera. Por uza e colornan y 
hasta e strea y e strepinan, pero na un forma menos 
notabel cu e por keda parecido na nos bandera. 

< Nota traha serbete na forma di nos bandera. 

< Ora un bandera bira bieu, no sigui his'e mas. 

* Ora bo ta hisa bandera halfstok, his'e te na top 
prome, despues bah'e halfstok. 

< Ora di bah'e mester sosode mescos; his'e te na top 
prome, despues bah'e completamente 

e Si usa un bandera den un oficina, e palo di bandera 
mester keda na man drechi di e persona cu ta usa e 
oficina, ora e ta sinta. 

e Si pone un banderin riba lessenaar, e mester pon'e 
na su man drechi, ora e ta sinta. 


BANDERIN NA AUTO 

E banderin na Auto ta un decoracion, e unico cu tin 
regla di protocol ta esun di auto di Gobernador, cu ta 
ser poni na banda di pasahero na e bumper dilanti 
door cu e Gobernador ta den e auto y ta sinta patras di 
e Adjudant. Aunke banderin no ta conta den protocol 
como bandera, e ta mas bien un adorno y uzo di un 
banderin ta suficiente. Banderin na auto mester ta 
semper poni na e glas net mey mey di e glas na otro 
banda di e chofer, pues banda drechi, no na e banda 
di chauffeur. 


Cu e informacion aki Comision Celebracion Dianan Nacional 
kier informa y educa nos comunidad riba e bon uzo di nos 
banwwdera di Aruba. Un Feliz Dia di Himno y Bandera na 
henter pueblo di Aruba. 

Ta invita Aruba en general pa asisti na e 


Manilestacion Cultural 


INCtolPKotocolan 


NE Luga: Plaza Libertador Betico Croes 

Ban uni un biaha mas 
pa celebra nos dia 
nacional y sinti nos mes 
orguyoso di ta un 
ciudadano di e baranca 
| aki. Hunto nos a lucha 
pa logra cu awe Aruba 
ta recuperando, y ta 

9 solamente den union y 
' positivismo, nos dushi 
isla lo progresa. 


Himno y Bandera ta 
simbolo di nos 
identidad, cu ta crea 
union di un solo 
pueblo Arubano. 
Aruba ta den 
recuperacion y nos 
por celebra nos dia 
nacional na e 
manera cu semper 
nos a haci. 


Union ta e forsa di nos baranca tan stima 

